Open Webmail Súgó >> Letöltés & mentés
A mentés az adatok másolása egy másik helyre biztonsági okokból. Érdemes ezt minden fontos, a számítógépeden tárolt mappával és fájllal rendszeresen megtenni, a váratlan problémák elkerülése végett. A legtöbb esetben a felhasználói fiókodban csak korlátozott mennyíségű állományt, és levelet tárolhatsz. Ebből adódóan, előfordulhat hogy elfogy a helyed (ha megtöltöd a rendelkezésedre álló helyet, levélben kapsz róla értesítést). Ilyen esetben törölnöd kell néhány levelet az Open Webmailból. Akadhatnak közük fontos üzenetek is amelyeket szeretnél megtartani. Letöltheted a leveleid a gépedre és bármikor megnézheted őket egy egyszerű szövegszerkesztővel. Mappák letöltése: Letöltheted a leveleidet a gépedre a mappák kezelésénél (kattints a gombra). A mappák kezelésén belül, kattints a floppy ikonra ( ) amellett a mappa mellett amelyiket le szeretnéd menteni. Ezzel meg is kezdődik a mappa (és benne a leveleid) letöltése a gépedre. Lehet hogy a böngésződ megkérdezi hogy megnyitni vagy menteni szeretnéd az adott állományt. Ha megkérdezi, válaszd a "Mentés..." opciót. Ebben az esetben a böngésző felbukkanó ablakában választhatod ki, hová szeretnéd menteni a mappát a gépeden. Válaszd ki a megfelelő helyet, és kattints a "Ment"-re. A fájlok .zip formátumúak.* Egy .zip fájl egy vagy több fájlt tartalmaz tömörítve. A leveleid mentésének megnyitásához szükséged lesz egy megfelelő tömörítő/kitömörítő programra. Íme néhány .zip állományokhoz használható tömörítő illetve kitömörítő program (ezek a programok nem kapcsolódnak az Open Webmail projekthez): Winzip PicoZip Free Zip Program ZipWave A lementett mappák olvasása: Ha letöltöttél egy mappát, a fenti programokkal kitömörítheted. Valószínűleg a dupla kattintásra nem fognak megnyílni a lementett és kitömörített mappáid. Ehelyett nyiss meg egy szövegszerkesztőt (mint pl. a Windows Jegyzettömböt**), és nyisd meg belőle az állományokat a Megnyit paranccsal a Fájl menüből. A mappa üzenetei mind ott lesznek, egyszerű, szöveges formátumban, fejléceikkel együtt. A letltött leveleid tartalmazhatnak számítógépes kriksz-krakszokkal teli sorokat is, amit nem igazán könnyű értelmezni. Ha megtelt az Open Webmail tárhelyed, de szeretnéd a leveleidet továbbra is ott tartani, lépj kapcsolatba a rendszergazdával hogy több helyet kaphass a felhasználói fiókodhoz. *Megjegyzés: Ha Microsoft Internet Explorer 5.5-öt használsz, nehézségekbe ütközhet a megnyitás a letöltés után. A fájlok .pl formátumban kerülhetnek mentésre. Ha így történt írd át a .pl-t .zip kiterjesztésre. **A Windows jegyzettömbje csak egy bizonyos méretig képes fájlokat kezelni. Ha a mappa túl nagy, rákérdez hogy elindítsa-e a Wordpadot. Ha rákérdez, kattints az "Igen" gombra az állomány megnyitásához.
<<< Szűrő beállítása | Emelt szintű keresés >>>

Open Webmail Súgó névjegy